stanford-oval/wikipedia huggingface dataset:
Nancy Ajram
Aiheesta muualla

Nancy Ajram Official Website (Arkistoitu – Internet Archive)
Second Official Website (Arkistoitu – Internet Archive)
Nancy Ajram Bio, Pictures and Wallpapers (Arkistoitu – Internet Archive)
Nancy Ajram Zone (Arkistoitu – Internet Archive)
Nancy`s News and Videos
Nevada-tan

Nevada-tan (jap. NEVADAたん Nebada-tan, myös ネバダたん) on kutsumanimi 11-vuotiaalle japanilaiselle koulutytölle, joka murhasi luokkakaverinsa Satomi Mitarain (jap. 御手洗 怜美 Mitarai Satomi). Murha tapahtui 1. kesäkuuta 2004 peruskoulussa Sasebossa, Nagasakissa, kun Nevada-tan viilsi Mitarain kurkun mattoveitsellä. Nimettömänä pidetystä tappajasta tuli tämän jälkeen Internet-ilmiö.
Pian tapahtuman jälkeen löydettiin hänen luokkakuvansa, jossa hänellä oli päällään Nevadan yliopiston fanineulepusero, jossa luki ”NEVADA”. Siitä hän sai lempinimensä Nevada-tan, ”-tanin” ollessa pienten lasten tapa lausua sana ”-chan”, joka on lapsista käytetty kohteliaisuussana japanin kielessä. Murhaajan oikeaa nimeä on yritetty pitää salassa Japanin mediassa, ja hänestä käytetäänkin nimitystä ”Tyttö A” (engl. Girl A).
Tapaus

11-vuotias koulutyttö murhasi 12-vuotiaan luokkakaverinsa, Satomi Mitarain, tyhjässä luokkahuoneessa ruokatunnin aikana Okubon peruskoulussa Sasebossa. Nevada-tan jätti Mitarain ruumiin luokkaan ja palasi omaan luokkaansa vaatteet veressä. Tytön opettaja löysi ruumiin ja kutsui poliisin. Kun Nevada-tan oli saatu kiinni, hän tunnusti tekonsa ja kertoi, että hän ja Mitarai olivat riitaantuneet Internetissä.
Seurauksia

Tapaus herätti keskustelua siitä, pitäisikö rikosoikeudellista vastuuikärajaa Japanissa jälleen laskea, kun sitä laskettiin viimeksi 16:sta 14:ään vuonna 2000, kun 14-vuotias poika tappoi 11-vuotiaan pojan vuonna 1997 Kobessa.
Battle Royale -elokuvan fanisivusto ilmoitti, että elokuvan jatko-osan DVD-julkaisua, joka oli suunniteltu julkaistavaksi 9. kesäkuuta 2004, lykättäisiin ”tämänhetkisten tapahtumien” vuoksi.
Nevada-tanin Internet-julkisuus

Nevada-tanista on piirretty satoja kuvia, joissa hänet kuvataan yleensä lyhyt-, ruskeatukkaisena, NEVADA-pusero päällään ja mattoveitsi tai muu terävä ase kädessään.
Saksalaisen nu metal -yhtyeen Panik nimi oli ennen Nevada Tan, kunnes sen nimi muutettiin tammikuussa 2008. Australialaisella Love Outside Andromeda -yhtyeellä on murhatapauksesta kertova ”Boxcutter, Baby” -niminen kappale.
Aiheesta muualla

Japan schoolgirl killer 'sorry' (englanniksi)
All About Nevada-tan (Arkistoitu – Internet Archive) (englanniksi)
Olof Johansson

| Olof Johansson |
| --- | --- |
 Johansson vuonna 2016.
Ruotsin keskustapuolueen puheenjohtaja
 1987–1998  
Edeltäjä:  Karin Söder
Seuraaja:  Lennart Daléus
Ruotsin ympäristöministeri
 Carl Bildtin hallitus 4. lokakuuta 1991 – 16. kesäkuuta 1994  
Edeltäjä:  Birgitta Dahl
Seuraaja:  Görel Thurdin
Ruotsin liikenne- ja viestintäministeri
 Thorbjörn Fälldinin II hallitus 5. toukokuuta 1981 – 22. toukokuuta 1981 (vt.)  
Edeltäjä:  Ulf Adelsohn
Seuraaja:  Claes Elmstedt
Ruotsin henkilöstö- ja palkkaministeri
 Thorbjörn Fälldinin II ja III hallitus 12. lokakuuta 1979 – 8. lokakuuta 1982  
Edeltäjä:  virka perustettu
Seuraaja:  virka lakkautettu
Ruotsin energiaministeri
 Thorbjörn Fälldinin I hallitus 8. lokakuuta 1976 – 18. lokakuuta 1978  
Edeltäjä:  virka perustettu
Seuraaja:  Carl Tham
Valtiopäiväedustaja
 1976–1998  
Keskustapuolueen nuorten puheenjohtaja
 1969–1971  
Henkilötiedot
Syntynyt: 31. heinäkuuta 1937 (ikä 87)
Olof Johansson (s. 31. heinäkuuta 1937) on ruotsalainen keskustapuolueen poliitikko ja puolueensa entinen puheenjohtaja vuosina 1987–1998. Hän istui valtiopäivillä vuosina 1971–1998 ja on toiminut Ruotsin energiaministerinä 1976–1978, palkka- ja henkilöstöministerinä 1979–1982 sekä ympäristöministerinä 1991–1994. Lisäksi hän oli pari viikkoa virkaa toimittava liikenne- ja viestintäministeri toukokuussa 1981. Johansson erosi hallituksesta ennen vuoden 1994 vaaleja vastalauseena Juutinrauman sillan rakentamispäätökselle. Vaalien jälkeen hän pyrki lähentämään keskustapuoluetta sosiaalidemokraattien kanssa.
Aiheesta muualla

Kuvia tai muita tiedostoja aiheesta Olof Johansson Wikimedia Commonsissa
Munch-museo

| Munch-museo Munch-museet  |
| --- | --- |

 Nykyinen museo Bjørvikassa Oslossa vuonna 2020.
Tyyppi:  Taidemuseo 
Sijainti:  MUNCH 
Kotisivut:  munchmuseet.no/en 
Koordinaatit:  
 fiMunch-museo 
  
Munch-museo Tøyenissä Oslossa avattiin vuonna 1963. Museossa oli Edvard Munchin Oslon kaupungille testamenttaamat teokset.
Munch-museo (norj. Munch-museet) on taidemuseo Oslossa. Museossa on maailmankuulun taidemaalarin ja -graafikon Edvard Munchin jälkeenjääneitä teoksia, jotka hän testamenttasi Oslon kaupungille vuonna 1940. Museo avattiin yleisölle vuonna 1963, jolloin Munchin syntymästä oli kulunut sata vuotta.
Rakennus > Vanha rakennus

Rakennuksen osoitteessa Tøyengata 53 Itä-Tøyenissä Oslossa ovat suunnitelleet arkkitehdit Gunnar Fougner ja Einar Myklebust. Myklebust suunnitteli myös museon kunnostuksen ja laajennuksen, joka vihittiin käyttöön vuonna 1994, jolloin Munchin kuolemasta oli kulunut 50 vuotta.
Museossa ovat muun muassa näyttelytilat, valokuvaus- ja konservointitilat, toimistotiloja, kirjasto ja varastotilat. Museon keskellä on luentosali, jota käytetään myös näyttelyihin, konsertteihin, teatteri- ja elokuvanäytöksiin, ja uudessa osassa on museokauppa ja kahvila.
Rakennus > Uusi rakennus

Museo siirtyi uuteen rakennukseen Bjørvikassa Oslossa, joka avattiin 22. lokakuuta 2021.
Uuden rakennuksen on suunnitellut Estudio Herreros.
Uusi rakennus on viisi kertaa suurempi kuin vanha rakennus.
Tarvetta uudelle rakennukselle on esitetty vuodesta 2004 lähtien, jolloin Tøyenissa sijaitsevasta museosta varastettiin teos.
Kokoelmat

Edvard Munch testamenttasi Oslon kaupungille noin 1 100 maalausta, 15 500 grafiikanlehteä 700 aiheesta, 4 700 piirrosta sekä kuusi veistosta. Lisäksi testamenttiin kuului 500 painolevyä, 2 240 kirjaa, muistiinpanokirjoja, asiakirjoja, valokuvia, työkaluja ja huonekaluja. Munchsin laajan kirjekokoelman testamenttasi myöhemmin museolle hänen sisarensa Inger Munch, ja testamenttiin sisältyi myös huomattava määrä alkuperäisteoksia, etenkin 1880-luvulta.
Nykyisin museon omistuksessa on lahjoitusten ja vaihtojen ansiosta runsaasti yli puolet Munchin maalauksista, kaikki grafiikan aiheet ja kaikki olemassa olevat painolaatat. Niiden ja laajan kirjaston ansiosta Munch-museo on kansainvälisesti ainutlaatuinen. Kokoelmien ansiosta museossa käy runsaasti niin koti- kuin ulkomaisiakin tutkijoita ja opiskelijoita.
Muutto

Ehdotukset museon siirtämisestä uuteen paikkaan on aiemmin aina tyrmätty, mutta 28. toukokuuta 2008 tehtiin päätös, että Munch-museo ja Stenersen-museo sijoitettaisiin yhteisiin tiloihin Bjørvikaan Akerselvan itäpuolelle.
Aiheesta muualla

Wikimedia Commonsissa on kuvia tai muita tiedostoja aiheesta .
Munch-museo (Arkistoitu – Internet Archive)
Turvallisuusjärjestelyt Munchin teoksen Huuto tuntumassa ovat nykyisin tehokkaat aiempien varkauksien vuoksi.
Naudžiūnai

Naudžiūnai on kylä Birštonasin kunnassa, Kaunasin läänissä, eteläisessä Liettuassa. Vuonna 2001 kylässä asui 87 asukasta.
Kylän sijainti kartalla
Oma maa

Oma maa tai Oma Maa voi tarkoittaa seuraavia:
Oma maa, WSOY:n vuosina 1907–1911 ja uusintapainoksena 1958–1959 julkaisema Suomea käsittelevä kirjasarja
Oma maa (Op. 92), Jean Sibeliuksen säveltämä kantaatti
Oma maa, Markku Pölösen ohjaama elokuva vuodelta 2018
Oma Maa , luomuviljelyn osuuskunta Tuusulassa ja Helsingissä
Oma Maa, osuuskunnan omistama kahvila Helsingissä
Oma Maa, Asutus- ja maatilatalousliiton vuosina 1955–1995 julkaisema lehti.
Olof Molander

Olof Molander ohjaa Aavesonaattia Dramatenissa 1942.
Olof Johan Harald Molander (18. lokakuuta 1892 Helsinki – 26. toukokuuta 1966 Tukholma, Ruotsi) oli ruotsalainen teatteriohjaaja. Hän toimi Dramatenissa pääohjaajana 1920–1938 ja 1947–1963. Vuosina 1934–1938 hän oli myös Dramatenin johtaja.
Molander sai vaikutteita Max Reinhardtilta ja yhdisti Strindberg-ohjauksissaan näyttämöllisen realismin ja psykologisen tarkkuuden.
Olof Molanderin isä Harald Molander toimi Svenska Teaternin intendenttinä Helsingissä vuosina 1886–1893. Hänen äitinsä Lydia Molander oli tunnettu näyttelijä. Elokuvaohjaaja Gustaf Molander oli Olof Molanderin veli.
Oikeussääntö

Oikeussääntö on oikeusteoriassa oikeusnormi, jonka osat ovat tunnusmerkistö ja oikeusvaikutus. Oikeussäännöt ilmentävät konkreettista, yksityiskohtaista ja teknistä oikeudellisen sääntelyn muotoa, ja ne ovat käyttäytymisen ohjeina yksiselitteisiä ja ehdottomia. Oikeussäännöt asetetaan oikeusnormeina vastakkain oikeusperiaatteiden kanssa. Yleisemmässä oikeudellisessa kielenkäytössä oikeussääntö ja oikeusnormi ovat toistensa synonyymejä.
Oikeussääntöjen voimassaolo ja soveltaminen

Oikeussääntöjen voimassaolo perustuu niiden muodolliseen syntytapaan eli lainsäätäjän, tuomioistuimen tai muun viranomaisen päätökseen. Lainsäädäntö muodostaa oikeussäännöille yleensä yksiselitteisen ja ehdottoman normiauktorin, jolloin oikeussäännöt aina joko ovat voimassa tai eivät ole voimassa. Voimassaolevat oikeussäännöt voidaan pääsääntöisesti aina tunnistaa yksiselitteisesti niiden muodollisen syntytavan perusteella.
Oikeussäännöt soveltuvat yksittäiseen oikeustapaukseen joko/tai eli kaikki-tai-ei-mitään -tyyppisesti. Oikeussääntö joko soveltuu tapaukseen tai se ei siihen sovellu, mutta se ei voi soveltua siihen enemmän tai vähemmän. Oikeussääntöjen soveltamisessa on kyse subsumptiosta, jossa tapauksen oikeustosiseikasto alistetaan eräänlaiseen elementeittäin toteutuvaan yksi-yhteen kuvaussuhteeseen, jonka johtopäätös on, se, että oikeusvaikutuksista tulee säännön käskemiä. Oikeussäännöt ovat omalla sovellusalueellaan ehdottomia ja lopullisia, eli oikeussääntö kykenee yksinään määräämään tapauksen lopputuloksen, jos se soveltuu siihen. Kaksi keskenään ristiriitaista oikeussääntöä ei voi samanaikaisesti olla voimassa samassa oikeusjärjestyksessä, vaan jompikumpi säännöistä tulee katsoa osittain tai kokonaan pätemättömäksi normiristiriidan ratkaisemiseksi. Tällaiset oikeussääntöjen väliset ristriiidat ratkaistaan soveltamalla yleisiä ristiriitojen ratkaisuperusteita, joiden mukaan hierarkkisesti ylempi laki syrjäyttää alemman lain (lat. lex superior derogat legi inferiori), ajallisesti myöhempi laki syrjäytää aiemman lain (lat. lex posterior derogat legi priori) ja erityislaki syrjäyttää yleisen lain (lat. lex specialis derogat legi generali).
Oilers

Oilers viittaa seuraaviin asioihin:
Cape Breton Oilers, Kanadassa 1988–1996 toiminut jalkapalloseura
Edmonton Oilers, NHL-jääkiekkojoukkue
Esport Oilers, suomalainen salibandyseura
Hydraulic Oilers, suomalainen jääkiekkojoukkue
Pietarinkadun Oilers, suomalainen hyväntekeväisyysotteluita pelaava jääkiekkojoukkue
Pietarinkadun Oilers Go Go, Radio Mafian ja YleX:n ohjelma.
Stavanger Oilers, norjalainen jääkiekkojoukkue
Tennessee Oilers, yhdysvaltalaisen amerikkalaisen jalkapallon seura Tennessee Titansin entinen nimi
Tulsa Oilers, yhdysvaltalainen jääkiekkoseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oilers”, voi hakea sivunnimihaulla, laajalla sivunnimihaulla tai tekstihaulla.
Nancy Carell

Carell vuoden 2010 Oscar-gaalassa
Nancy Ellen Walls Carell (s. 19. heinäkuuta 1966) on yhdysvaltalainen näyttelijä, koomikko ja kirjailija, joka tunnetaan parhaiten työstään Saturday Night Livessä, The Daily Showssa ja The Officessa. Vuonna 2016 hän loi TBS-komediasarjan Angie Tribeca miehensä Steve Carellin kanssa.
Koulutus

Nancy syntyi ja kasvoi Cohassetissa, Massachusettsissa. Hän valmistui Boston Collegesta vuonna 1988. Opiskelijana hän kuului improvisaatioryhmään My Mother's Fleabag.
Ura

Nancy aloitti komedian The Second Cityssä Chicagossa ja, liittyi Saturday Night Liven (1995–1996) näyttelijöihin. Myöhemmin hän toimi kirjeenvaihtajana satiirisessa TV-uutisohjelmassa The Daily Show. Hän ääninäytteli Helen Gooden hahmoa Mike Judgen luomassa animaatiosarjassa The Goode Family, jossa hänet mainittiin ensimmäistä kertaa Nancy Carellina Nancy Wallsin sijaan. Carell vieraili toisinaan The Office -ohjelmassa Carol Stillsinä, kiinteistönvälittäjänä ja miehensä Michael Scottin entisenä tyttöystävänä.
Nancy ja hänen miehensä Steve loivat TBS:n komediasarjan Angie Tribeca, jossa pääosassa oli Rashida Jones. Sarjan ensi-ilta oli 17. tammikuuta 2016.
Yksityiselämä

Nancy on naimisissa näyttelijä ja koomikko Steve Carellin kanssa. Heillä on kaksi lasta, Elisabeth ja John.
Nessma

| Nessma |
| --- | --- |

Lähetykset alkoivat:  16. maaliskuuta 2007
Omistaja:  Karoui & Karoui World, Mediaset, Quinta Communications
Tunnuslause:  La télé du Grand Maghreb
Maa:   Tunisia
Näkyvyysalue:   Tunisia  Algeria  Marokko  Libya  Mauritania
Kotisivu:  nessma.tv
Infobox OKNimi-testi OK: 
Nessma (arab. قناة نسمة‎‎) on tunisialainen satelliittitelevisiokanava, jonka näkyvyys kohderyhmä on Maghrebin alue. Kanava näkyy myös koko arabimaailmassa, sekä Euroopassa satelliitin (Hot Birdin ja Nilesatin) kautta.
Historia

Kanava perustettiin 16. maaliskuuta 2007 ja viralliset avajaiset se piti 23. maaliskuuta 2007, jonka esitteli viestintäministeri Rafaâ Dekhil. Kanavan ensimmäisiä ohjelmia olivat muun muassa Star Academyyn laulukilpailu formaattiin perustuva Star Academy Maghreb. Ensimmäisen tuotantokauden jälkeen kanava kärsi taloudellisista vaikeuksista, jonka myötä kanavan toimitusjohtaja Nabil Karoui ilmoitti myyneensä 25 prosenttia sekä Quinta Communicationsille että Mediasetille. Uuden rahoituksen myötä kanava alkoi esittämään yhdysvaltalaisia elokuvia ja televisiosarjoja, sekä humoristista keskusteluohjelmaa Ness Nessmaa. Joulukuussa 2009 oli myös tarkoitus esittää Star Academy Maghrebin toista tuotantokautta, joka kuitenkin peruttiin taloudellisista syistä. Ness Nessma suosion myötä kanava päätti tuottaa uusia uutisohjelmia, kuten CAN El Ness, Ness El Hand ja Ness Sport.
9. lokakuuta 2011 Tunisiassa esitetty animaatioelokuva Persepolis sai islamilaiset salafistit raivostuneeksi elokuvan sisällöstä, jonka johdosta he yrittivät polttaa televisiokanavan aseman. Viikkoa myöhemmin salafistit hyökkäsivät televisiokanavan toimitusjohtajan Nabil Karouin kotiin.
Ohjelmistoa

Bab al-Hara
Bissiyassa
CSI
Gilmoren tytöt
Greyn anatomia
House
House of Saddam
Hulluna sinuun
Lost
Ness Hollywood
Ness Nessma
Ness Sport
Rooma
Ruma Betty
Todistettavasti syyllinen
Täydelliset naiset
Un Paso Adelante
Uutiset
Wild Palms
Ohjelmistoa > Jalkapallo

Nessma esittää myös eurooppalaisten suurseurojen otteluita, kuten Barcelonan, Manchester Unitedin, Chelsean, Bayern Münchenin ja Olympique de Marseillen. Lisäksi keväästä 2010 lähtien kanava esittää viikoittain erikoisohjelmia Club Africainin ja MC Algerin joukkueista.
No One Like You

| ”No One Like You” Scorpions |
| --- | --- | --- |

Singlen tiedot
 Albumilta: Blackout
 Äänitetty : 1981; Dierks Studio
 Julkaistu: 21. maaliskuuta 1982
 Tekijä(t): Rudolf Schenker, Klaus Meine
 Tuottaja(t): Dieter Dierks
 Tyylilaji: hard rock
 Kesto: 03.57
 Levy-yhtiö: Harvest, Mercury
No One Like You on saksalaisen rock-bändin Scorpionsin kappale. Kappaleen kirjoittivat kitaristi Rudolf Schenker ja laulaja Klaus Meine. Kappale on Scorpionsin kahdeksannella albumilla Blackout (1982).
Tausta

Kappale esiintyy usealla kokoelma-albumilla kuten: Best of Rockers 'n' Ballads, Bad for Good: The Very Best of Scorpions ja Box of Scorpions. Kappaleen musiikkivideo kuvattiin Alcatraz-vankilasaarella San Franciscossa.
Scorpions
| --- | --- |
Studiolbumit:   Lonesome Crow  Fly to the Rainbow  In Trance  Virgin Killer  Taken By Force  Lovedrive  Animal Magnetism  Blackout  Love at First Sting  Savage Amusement  Crazy World  Face the Heat  Pure Instinct  Eye II Eye  Moment of Glory  Unbreakable  Humanity: Hour 1  Sting in the Tail  Comeblack  Return to Forever  Rock Believer 
Livealbumit:   Tokyo Tapes  World Wide Live  Live Bites  Acoustica  Live 2011: Get Your Sting & Blackout  MTV Unplugged - Live in Athens 
Kokoelmat:   Action  Rock Galaxy  Hot & Heavy  Best Of Scorpions  Best Of Scorpions, Vol. 2  Gold Ballads  Best of Rockers 'n' Ballads  Hot & Slow (The Best Of The Ballads)  Still Loving You  Deadly Sting: The Mercury Years  Big City Nights  Master Series  Best Of Scorpions: Millenium Collection  Box Of Scorpions  The Platinum Collection  No. 1's  Gold   Deadliest Stings: Greatest Hits  Icon  Icon 2  Wind of Change: The Collection  Born to Touch Your Feelings: Best of Rock Ballads 
Singlet:   In Trance  He's A Woman - She's A Man  All Night Long  Lovedrive  Is There Anybody There  Another Piece Of Meat  Make It Real  The Zoo  Hey You  Can't Live Without You  Now  No One Like You  Still Loving You  Big City Nights  Rock You Like A Hurricane  Coming Home  Rhythm Of Love  Believe In Love  Passion Rules The Game  Can't Explain  Living For Tomorrow  Wind of Change  Send Me an Angel  Hit Between The Eyes  Tease Me Please Me  Don't Believe Her  White Dove  Alien Nation  No Pain No Gain  Under The Same Sun  Woman  You And I  Does Anyone Know  Wild Child  Where The River Flows  Over The Top  Edge Of Time  When You Came Into My Life  To Be No. 1  10 Light Years Away  Eye To Eye  Mysterious  Aleyah  Moment Of Glory  Hurricane 2000  Here In My Heart  When Love Kills Love
Nuori Eurooppa

Nuori Eurooppa oli etupäässä italialaisen Giuseppe Mazzinin Sveitsissä 1834 perustama poliittisten pakolaisten tasavaltalainen liitto, jonka alkuaan  muodosti kolme kansallista yhdistystä: 1831 perustettu Nuori Italia, Nuori Saksa (jota ei pidä sekoittaa samannimiseen kirjalliseen suuntaan) ja Nuori Puola. Myöhemmin syntyi vielä Nuori Ranska, Nuori Espanja ja Nuori Belgia. Liiton äänenkannattajana oli Garnier’n julkaisema Le Proscrit. Nuori Eurooppa hajosi Sveitsin hallituksen toimeenpanemiin karkotuksiin jo 1836. Kansallisista yhdistyksistä, jotka edelleen jatkoivat toimintaansa, oli huomattavin Mazzinin johtama Nuori Italia, joka pani toimeen useita epäonnistuneita kapinayrityksiä.
Euroopan maissa on ollut tapana sanoa nuoremman sukupolven keskuudessa muodostunutta uudistuspuoluetta nuoreksi puolueeksi, kuten nuorturkkilaiset, nuortšekkiläiset, nuorsuomalaiset.
Oliviini

| Oliviini |
| --- | --- |
 Vihreää oliviinia basaltissa. Kiven alkuperä: San Carlos Indian Reservation, Gila Co., Arizona, USA.
Luokka:  silikaattimineraalit
Kemialliset ominaisuudet
Kemiallinen kaava:  (Mg,Fe)2SiO4
Fysikaaliset ominaisuudet
Väri:  vihreä
Kovuus Mohsin asteikolla:  6,5–7
Ominaispaino:  3,27–3,37 g/cm3
Optiset ominaisuudet
Läpinäkyvyys:  läpinäkyvä tai himmeä
Aiheesta muualla
  Oliviini Commonsissa 
Oliviini on silikaattimineraali, jonka kemiallinen kaava on (Mg,Fe)2SiO4. Sitä esiintyy yleensä tummissa magmakivilajeissa. Magnesiumin ja raudan suhde vaihtelee magnesiumpitoisesta forsteriitista (Mg2SiO4) rautapitoiseen fayaliittiin (Fe2SiO4).
Oliviini on lasikiiltoinen, läpinäkyvä tai samea ja sen väri vaihtelee vihreän eri sävyissä. Korukivenä käytetty oliviini on väriltään kirkkaan vihreä. Oliviinista käytetään myös nimeä peridootti. Peridootti-nimeä käytetään myös oliviinin korukivimuodosta, jota puolestaan toisinaan kutsutaan krysoliitiksi. Oliviinin kovuus on 6,5–7, ominaispaino 3,27–3,37. Forsteriitti Fo sulaa vasta epätavallisen korkeassa lämpötilassa, 1 900 asteessa, mutta fayaliitti Fa 1 200 asteessa. Oliviinia käytetään kiuaskivenä. Suomessa oliviinia louhitaan yhdestä Mäntyharjulla sijaitsevasta esiintymästä.
Oliviini kiuaskivenä

Geologian tutkimuskeskus on suorittanut erittäin perusteellisen tutkimuksenlähde tarkemmin? Mäntyharjun oliviiniesiintymästä. Kivi todettiin kemialliselta ja mineraaliselta koostumukseltaan varsin poikkeukselliseksi. Tällaista ei ole Suomesta muualta löydetty. Tutkimuskeskus on testannut kiven saunakiukaissa ja toteaa sen varsin sopivaksi kiuaskivimateriaaliksi.
Teknillisen korkeakoulun taloudellisen geologian laboratoriossa suoritettujen tutkimusten mukaanlähde tarkemmin? (prof. Heikki Niini) oliviinikivi on tasalaatuista ja lujaa ja sen päämassan muodostaa harvinainen, poikkeuksellisen terve, kova ja erittäin hyvin kuumuutta kestävä oliviini. Valtion teknillisen tutkimuskeskuksen geotekniikan laboratorion kehittämän kivilaatuluokituksen mukaisesti arvioiden Mäntyharjun oliviinikivi on rapautuneisuudeltaan Rp0 (rapautumaton). Itse oliviiniesiintymässä on tiheässä mikroskooppisen ohuita kloriitti-serpentiinijuonia. Kiveä on siksi helppo murskata sopivankokoisiksi kiuaskiviksi. Kiven erityisen korkean ominaispainon sekä sen hyvän ominaislämpökapasiteetin ja lämmönjohtavuuden ansiosta kivi sitoo ja luovuttaa lämpöä tasaisesti ja pitkään. Tasainen lämpölaajeneminen hidastaa kaikille kiville ominaista rapautumista saunan lämpötilavaihteluissa. Oliviinikivestä ei aiheudu terveydelle haittaa sen rikittömyyden ja kivipölyttömyyden vuoksi, mutta myös siksi, että sen uraanipitoisuus on äärimmäisen vähäinen, toisin sanoen kivestä ei vapaudu syöpää aiheuttavaa radonkaasua, niin kuin tavanomaisesta kivestä, ennen kaikkea graniiteista ja gneisseistä.[lähde? ]
Oliviini kiuaskivenä > Ominaisuudet

Kovuus 6,5
Puristuslujuus 240,0 MN/m2
Vetolujuus 23,6 MN/m2
Kimmoisuus 122 500 MN/m2
Lämpökapasiteetti 2 760–3 050 kJ/m3
Murtovarkaus (elokuva)

| Murtovarkaus |
| --- | --- |
 Elokuvan juliste.
Ohjaaja:  Harry Roeck-Hansen, Erkki Kivijärvi
Käsikirjoittaja:  Erkki Kivijärvi Harry Roeck Hansen
Tuottaja:  Erkki Karu
Kuvaaja:  Frans Ekebom
Pääosat:  Joel Rinne Kaisa Leppänen Ester Roeck-Hansen   Yrjö Somersalmi
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  27. syyskuuta 1926
Kesto:  83 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Murtovarkaus on vuonna 1926 valmistunut suomalainen mykkäelokuva, jonka on ohjannut ruotsalainen Harry Roeck-Hansen (1891–1959) apulaisohjaajanaan Erkki Kivijärvi. Elokuva perustuu Minna Canthin samannimiseen näytelmään vuodelta 1883. Elokuvan ensi-ilta oli 27. syyskuuta 1926 Kino-Palatsi-teatterissa Helsingissä.
Näyttelijät

| 0 | 1 | 2 |
| --- | --- | --- |
|  Emil Lindh  | … |  Peltola, talon isäntä   |
|  Joel Rinne  | … |  Niilo, Peltolan poika   |
|  Waldemar Wohlström  | … |  Aholan Antti, torppari   |
|  Mimmi Lähteenoja  | … |  Aholan Maria   |
|  Kaisa Leppänen  | … |  Heleena, Aholan kasvattitytär   |
|  Anna Liisa Ekebom  | … |  Heleena 10-vuotiaana   |
|  Rurik Ekroos  | … |  Heleenan isä, kartanon renki   |
|  Kaarlo Saarnio  | … |  Ukonniemi, talon isäntä   |
|  Agnes Lindh  | … |  Ukonniemen Miina   |
|  Ester Roeck-Hansen  | … |  Ukonniemen Loviisa   |
|  Armas Valen  | … |  Kyytipoika   |
|  Armas Fredman  | … |  Kyytimies   |
|  Paavo Costiander  | … |  Hoppulainen   |
|  Heikki Välisalmi  | … |  Lukkari   |
|  Kaija Suonio  | … |  Hammassärkyä poteva nainen   |
|  Yrjö Somersalmi  | … |  Penttula   |
|  Kyösti Salomaa  | … |  Penttulan renki   |
|  Siki Parikka  | … |  Peltolan pikku renki   |
|  Erkki Elomaa  | … |  Nuori mies   |
|  Juho Puls  | … |  muuan Antin juomaveikko   |
Muut tekijät

Erkki Karu – tuottaja
Erkki Kivijärvi  – apulaisohjaaja, käsikirjoitus
Martti Tuukka  – lavastus, studiopäällikkö
Aili Kari  – tuotantosihteeri
Frans Ekebom  – kuvaus
Armas Fredman  – kuvausassistentti
Armas Valen  – kuvausapulainen
Eva Luttinen – studion emäntä
Kalle Havas – valokuvat
Kosti Lehtinen – valokuvat
Aiheesta muualla

Erkki Kivijärvi : "Murtovarkaus": Vihdissä Minna Canthin näytelmää filmaamassa, Suomen Kuvalehti, 31.07.1926, nro 31, s. 14, Kansalliskirjaston digitaaliset aineistot
Mobira Cityman

Mobira Cityman oli usean Nokian matkapuhelimen tuotemerkki.
Mobira Cityman 450 (1985), NMT 450 -matkapuhelin
Mobira Cityman 900 (1987), NMT 900 -matkapuhelin
Mobira/Nokia Cityman 1320 (1987), TACS matkapuhelin
Mobira Cityman 150 (1989), NMT 900 -matkapuhelin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mobira Cityman”, voi hakea sivunnimihaulla, laajalla sivunnimihaulla tai tekstihaulla.